Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az épített környezet alakításáról és védelméről szóló 1997. évi LXXVIII. törvény módosításának tervezete
Paragraph Index: 1228

Az épített környezet alakításáról és védelméről szóló 1997. évi LXXVIII. törvény módosításának tervezete A tervezetet — a hosszan tartó előkészítés során két alkalommal — a Földművelésügyi és Vidékfejlesztési Minisztérium az OBH 1894/1998. számú jelentésében tett ajánlásra reagálva küldte meg az országgyűlési biztosnak véleményezés céljából. Észrevételeiben az országgyűlési biztos a különböző építési korlátozások miatti kártalanítási szabályok újragondolására, a már hatályon kívül helyezett 1964. évi III. tv. szabályai szerint megállapított kártalanítás átmeneti rendelkezésekkel történő szabályozására, továbbá a közhasználatú építmény fogalmának meghatározására hívta fel a jogszabály előkészítőjének figyelmét. Az országgyűlési biztos az Alkotmánybíróság döntésére hivatkozva változtatási tilalom és az elővásárlási jog elrendelése esetén az Alkotmány 57. § (5) bekezdésében biztosított jogorvoslathoz való alkotmányos jog érvényesülése érdekében kezdeményezte a tervezet kiegészítését. 2000/88/II. szám Az országgyűlési biztos tervezetnek a közérdek meghatározásával kapcsolatos rendelkezéseivel összefüggésben az Alkotmány 2. § (1) bekezdésében megfogalmazott jogállamisággal összefüggő visszásság gyanújára hívta fel a jogszabály-előkészítő figyelmét. Az Országgyűlés 1999. december 14-i ülésén elfogadta az épített környezet alakításáról és védelméről szóló 1997. évi LXXVIII. törvény módosításáról szóló 1999. évi CXV törvényt. Az országgyűlési biztos észrevételeit az előterjesztő nem támogatta. A bűncselekményeknek az Adó- és Pénzügyi Ellenőrzési Hivatal által történő nyomozásának részletes

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes